Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1355

(3) Az Szja tv. 77/C. §-ának (10) és (18) bekezdése helyébe a következõ rendelkezések lépnek: „(10) A magánszemély által megszerzett, a (8)—(9) bekezdés szerint meghatározott jövedelemmel összefüggõ adókötelezettségeket a program szervezõje a munkáltatóra irányadó rendelkezések szerint teljesíti, ha a jövedelem megszerzését követõ napon a magánszeméllyel munkaviszonyban áll, egyéb esetben a kifizetõre (ide nem értve a bér kifizetõjét) irányadó rendelkezések szerint jár el.” „(18) Ha a magánszemély által elismert program keretében megszerzett, az adóévben letétbe helyezett összes értékpapírnak a letétbe helyezés idõpontjára — vételi, jegyzési vagy más hasonló jog gyakorlása révén megszerzett értékpapír esetében a jog alapításának a napjára — megállapított együttes — ha a magánszemély az értékpapírt nem ingyenesen szerzi, akkor az értékpapír megszerzésére fordított értékkel csökkentett — szokásos piaci értéke meghaladja az 500 ezer forintot, az adózó az (1)—(17) bekezdésben foglaltakat csak azokra az értékpapírokra alkalmazza, amelyeknek — a letétbe helyezés sorrendjében összesített együttes (csökkentett) szokásos piaci értéke nem haladja meg az említett összeget. A magánszemély által elismert program keretében megszerzett többi értékpapírra a 77/A. § rendelkezései az irányadók. Ha a magánszemély az adóévben több elismert program keretében szerez értékpapírt, az említett összeghatár elérésérõl haladéktalanul köteles tájékoztatni valamennyi program szervezõjét.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes